Ամփոփելով կարող ենք նշել, որ պահպանողականների դիրքերն ամրապնդվելուն կոչված այս ընտրությունները ցույց տվեցին, որ հասարակությունը, գիտակցելով այն դժվարությունները, որ իր հետ կարող է բերել Brexit-ը, նախընտրեցին առավել մեղմ ու զիջողական քաղաքականությունը։ Այսօր հասարակության համար առաջնային են ազատ շարժունակության, ԵՄ-ում իրենց ուսման և աշխատանքի բարենպաստ պայմանների պահպանման, ԵՄ-Մեծ Բրիտանիա առևտրա-տնտեսական հարաբերությունների բարձր մակարդակի պահպանման խնդիրները։ Կարող ենք ենթադրել, որ առանց համաձայնագրի ԵՄ-ից հեռանալու հեռանկարը վախեցրեց բրիտանական հասարակությանը, ինչն արտահայտվեց ընտրությունների արդյունքներում։ Ուստի, երկուշաբթի օրը մեկնարկող բանակցություններում Թերեզա Մեյը որդեգրելու է առավել կառուցողական և մեղմ դիրքորոշում, ինչը մեծացնելու է համաձայնագրի կնքման հնարավորությունը։